**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 27.09.2018 г., ПРОТОКОЛ № 12**

**ПО ТОЧКА ВТОРА**

**Предложение относно одобрение на кандидата, класиран на първо място в проведения конкурс за избор на управител и възлагане на управлението на МБАЛ „Д-р Теодоси Витанов“ ЕООД – гр. Трявна и утвърждаване на класирането, предложено от комисията по провеждане на процедурата.**

**Вносител: Златка Донева-Цанева, Людмил Бучев, Стефан Петров – общински съветници**

**Р Е Ш Е Н И Е № 143**

На основание чл. 21, ал. 1, т. 23, ал. 2 от ЗМСМА, чл. 10, ал. 1 и чл. 11, ал. 2 от Наредба № 9 от 26.06.2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения (обн., ДВ брой 55 от 07.07.2000 г., посл. изм. и доп., бр. 50 от 01.07.2016 г.), Общински съвет - Трявна

**Р Е Ш И:**

1. Утвърждава класирането, извършено в Протокол от 20.09.2018 г., предложено от Комисията по провеждане на конкурс за избор на управител и възлагане на управлението на МБАЛ „Д-р Теодоси Витанов“ ЕООД – гр. Трявна.

1.1. Одобрява кандидата, класиран на първо място в проведения на 20.09.2018 г. конкурс за избор на управител и възлагане на управлението на МБАЛ „Д-р Теодоси Витанов“ ЕООД – гр. Трявна – д-р Татяна Стефанова Станчева, за управител на МБАЛ „Д-р Теодоси Витанов“ ЕООД – гр. Трявна.

2. Възлага на Кмета на Община Трявна да сключи договор за възлагане на управлението на МБАЛ „Д-р Теодоси Витанов“ ЕООД – гр. Трявна с д-р Татяна Стефанова Станчева в срока по чл. 14 от Наредба № 9 от 26.06.2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения (обн., ДВ брой 55 от 07.07.2000 г., посл. изм. и доп., бр. 50 от 01.07.2016 г.).

Прието с 16 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**